**ΠΑΡΑΚΛΗΤΙΚΟΣ ΚΑΝΩΝ ΕΙΣ ΤΗΝ ΥΠΕΡΑΓΙΑΝ ΘΕΟΤΟΚΟΝ, ΤΗΝ ΦΟΒΕΡΑΝ ΠΡΟΣΤΑΣΙΑΝ, ΤΗΝ ΕΝ ΤΗ ΙΕΡΑ ΜΟΝΗ ΚΟΥΤΛΟΥΜΟΥΣΙΟΥ**

[](http://4.bp.blogspot.com/_XQqgvQ4ZKB4/SmMgKW2lSsI/AAAAAAAAAPU/8fFJYX6A6So/s1600-h/normal_koutloumousiou_apokalipsi_005.jpg)

ΠΑΡΑΚΛΗΤΙΚΟΣ ΚΑΝΩΝ ΕΙΣ ΤΗΝ ΚΥΡΙΑΝ ΗΜΩΝ ΘΕΟΤΟΚΟΝ, ΤΗΝ ΦΟΒΕΡΑΝ ΠΡΟΣΤΑΣΙΑΝ

(Συνετέθη εν Αγίω Όρει του Αθωνος, υπό Αθανασίου Ιερομόναχου Σιμωνοπετρίτου, Υμνογράφου της Αγίας του Χριστού Μεγάλης Εκκλησίας, μερίμνη της Οσιολογιωτάτης Γεροντίσσης, Ιωάννας Μοναχής, ηγουμένης του Ιερού Ησυχαστηρίου Παναγία, η Φοβερά Προστασία, Μεγάλης Παναγίας Χαλκιδικής)

Μετά το Ευλογητός, τον ψαλμόν ΡΚΒ (142). Ευθύς δε, Θεός Κύριος, και το τροπάριον.

Ήχος δ´. Ο υψωθείς.

Την Φοβεράν σου Προστασίαν Παρθένε, δίδου ημίν τοις σε τιμώσιν εκ πόθου, εκ των ψυχών διώκουσα τον φόβον του εχθρού: φλόγα δε υπάναψον, του γλυκέος Υιού σου, εντολών την τήρησιν, ζωηρρύτων διδούσα, όπως εγκάρπως φθάσωμεν Αγνή, εις Βασιλείαν, αυτού την τρισπόθητον.

Δόξα. Και νυν.

Ου σιωπήσομεν ποτέ Θεοτόκε...

Είτα ο Ν ψαλμός.. Και αρχόμεθα του κανόνος, ου η ακροστιχίς: «Δέησις τέκνων σου, ω Φοβερά Προστασία. (Αθανάσιος)».

Ωδή α´. Ήχος πλ. δ´. Αρματηλάτην Φαραώ.

Δέησιν δέξαι την παρούσαν Δέσποινα, ην εκ ψυχής σοι θερμώς, τέκνα ταπεινά σου, ως Μητρί προσάγομεν, και δίδου ημίν σκέπην σου, Φόβερά Προστασία, δι' ης νικήσαι ισχύσομεν, βίου λυπηρά και αντίξοα.

Εν τη γαστρί σου τη αγνή κεχώρηται, ο του παντός Ποιητής, και ηγίασε σε, υπέρ φύσιν άπασαν, και Φοβεράν απέδειξεν, Προστασίαν τοις όσοι, την σην εικόναν ασπάζονται, και πανευλαβώς σοι προσπίπτουσιν.

Χερουβείμ και Σεραφείμ πανήγυρις, τρόμω παρίστανται, έμπροσθέν σου Κόρη, το φρικτόν μυστήριον, της σης λοχείας βλέπουσαι, και ουδόλως το βάθος, κατανοήσαι δυνάμεναι, της συγκαταβάσεως τόκου σου.

Σιγή τιμώνται εξ αρχής τα άρρητα, Κόρη μυστήρια, όθεν πως σοι δούλοι, στόματα ανοίξωμεν, και είπωμεν το μέγιστον, Φοβερά Προστασία, και υπέρ λόγον μυστήριον, της του Θεού Λόγου Σαρκώσεως;

Ωδή γ . Ουρανίας αψίδος.

Ιεράν Προστασίαν, και Φοβεράν έχομεν, σε την Παναγίαν Μητέρα, του Παντοκράτορος, διο ασφάλειαν, επαισθανόμεθα πάσαν, ως στρουθοί αδύναμοι, τη θεία σκέπη σου.

Σε δαιμόνων τα πλήθη, ως εκ πυρός φεύγουσι, κλήσίν σου φοβούμενα σφόδρα, την πανευφρόσυνον: όθεν οι δούλοί σου, αδιαλείπτως βοώμεν: σπεύδε εις βοήθειαν, ημών Πανάμωμε.

Τετρωμένοι αγάπης, σης μητρικής Άχραντε, πόθω προσκυνούμεν εικόνα, την ζωοπάροχον, και ουχ ευρίσκομεν, κόρον του έρωτος τούτου, ον αεί συντήρησον, απαραμείωτον.

Εν κινδύνοις του βίου, συ Φοβερά Δέσποινα, πέλεις Προστασία τοις όσοι, την θείαν κλήσίν σου, ψυχαίς και χείλεσι, έχουσι θείον ως άρτον, τούτους εργαστήρια, δεικνύσα Χάριτος.

Διάσωσον, ω Φοβερά Προστασία, από πάσης επιβουλής τους σοι καταφεύγοντας, και φύλαττε δια παντός, προσκυνούντας την σην εικόνα.

Επίβλεψον, εν ευμενεία Πανύμνητε Θεοτόκε...

Κάθισμα. Ήχος β´. Πρεσβεία θερμή.

Σε Μήτερ Αγνή, ευρήκαμεν προσφύγιον, προς ην ασφαλώς, ευχάς ανατίθεμεν, εν χαρά λαμβάνοντες, αιτημάτων απάντων την πλήρωσιν: διο τιμώμεν Φοβερά, Προστασία την εικόνα σου.

Ωδή δ´. Συ μου ισχύς, Κύριε.

Καιρώ παντί φάνηθι, Μήτερ Πανάχραντε, Προστασία, Φοβερά τοις τέκνοις σου, των πειρασμών πάσαν την ορμήν, ταχύ καθελούσα, και ευτονίαν χαρίζουσα, πρεσβείαις σου αχράντοις, και γαλήνην καρδίαις, ην Υιός σου δωρείται ουράνιον.

Νουν και ψυχήν άσυλον, ως και διάνοιαν, διατήρει, δούλων σου Θεόνυμφε, του Ιησού μνήμην ιεράν, ταύταις καθιστώσα, ως αδιάλειπτον τρύφημα, και κράτει ακρατήτους, λογισμούς ση αγάπη, Φοβερά Προστασία παμπόθητε.

Ως των εχθρών πέλουσα, θεία κατάργησις, Προστασία, Φοβερά θεόνυμφε, αντιλαβού πάντων των πιστώς, επικαλουμένων, την σην πρεσβείαν προς Κύριον, και δίδου νικηφόρως, διαβαίνειν παγίδας, πειρασμών βίου τούτου δυνάμει σου.

Νικητικά τρόπαια, χάρισαι Δέσποινα, τοις σοις τέκνοις, και τειχών καθαίρεσιν, από Χριστού των χωριστικών, και τα ψυχοφθόρα, πάθη ευχαίς σου εκρρίζωσον, φυτεύουσα αγάπης, θείας πάντιμον δένδρον, αρετών αποφέρον τα δράγματα.

Ωδή ε´ . Ίνα τι με απώσω.

Σταυρικήν πολιτείαν, εκλεξάμενοι Μήτερ Χριστού, πορεύεσθαι, τα ηδέα βίου, και τερπνά εξαρνείσθαι δεόμεθα, οι σεπτήν Μορφήν σου, την κεκλημένην Προστασίαν, Φοβεράν προσκυνούντες ω Δέσποινα.

Ο γλυκύτατος ερως, του Δεσπότου Παρθένε ψυχαίς των δούλων σου, σε τιμώντων πόθω, ενσκηνώσαι και πάθη παγχάλεπα, πόρρω εκδιώξαι, εγκαθιστών τον θείον φόβον, Φοβερά Προστασία πρεσβείαις σου.

Υπερήφανον Κόρη, και υψαύχενον άγγελον πως κατέρραξεν, υψηλή καρδία, και δαιμόνων εποίησεν έξαρχον, βλέποντες εν φόβω, επικαλούμεθα βοώντες: ταπεινήν ημίν αίσθησιν δώρησαι.

Ωραιότατος οίκος, του Θεού και Δεσπότου πέλει επέραστος, όστις εν καρδία φόβον έχει Κυρίου αείποτε, και τηρεί τους λόγους, Αυτού Σεμνή, τους σωτηρίους! οίους δείξον ημάς ικεσίαις σου.

Ωδή στ. Την δέησιν εκχεώ.

Φοβούμενοι, την εκ σου διάστασιν, εξ ανθρώπων ασθενείας Παρθένε, από ψυχής, εξαιτούμεθα· μείνον, ημίν προστάτις και σκέπη και στήριγμα. Συ έχεις δύναμιν ευχών, ας ημίν ασθενούσι χορήγησον.

Οφθάλμισον, Προστασία τέκνα σου, οφθαλμοίς χερουβικοίς εν τω βίω, ώστε οράν, τον Υιόν σου και μόνον, Ου και οπίσω πορεύεσθαι θέλομεν, και δόξης της εν ουρανώ, συν Αγίων χοροίς καταξίωσον.

Βαρούμενοι, προσβολαίς αλάστορος, εκζητούμεν προστασίαν σου Μήτερ, τα λυπηρά, του παρόντος αιώνος, ση παρουσία καλώς καταγλύκανον, και πόρρω δίωξον ημών, της κολάσεως φόβον Πανύμνητε.

Ευρήκαμεν, Προστασίαν άμαχον, Φοβεράν τε Άχραντε, η δια λόγου τον Λόγον ανερμηνεύτως, επ' εσχάτων των ημερών τεκούσα δυσώπησον, ως έχουσα μητρικήν παρρησίαν.

Διάσωσον, ω Φοβερά Προστασία, από πάσης επιβουλής τους σοι καταφεύγοντας, και φύλαττε δια παντός, προσκυνούντας την σην εικόνα.

Άχραντε...

Κοντάκιον. Ήχος β´. Προστασία των χριστιανών.

Προστασία Φοβερά, Μήτερ πέλουσα, των πιστών επακούεις την δέησιν, όθεν κλίνον, της μητρικής αγάπης μυστικώς, το ους και εισάκουσον ημών, των ταπεινών ικετικώς, και θερμώς αιτουμένων σε· πάσαν εχθρού μανίαν, σκέδασον σαις πρεσβείαις, και τον αγνόν φόβον ψυχαίς, δος ημών Υιού σου Άχραντε.

Προκείμενον: Μνησθήσομαι του ονόματός σου...

Στίχος: Άκουσον, θυγάτερ...

ΕΥΑΓΓΕΛΙΟΝ εκ του κατά Λουκάν (Ι 38 και ια 27)

Δόξα: Τοις τη Φοβερά σου και θεία Προστασία, προσπίπτουσι Παρθένε, πταισμάτων δίδου λύσιν.

Και νυν: Ταις της Θεοτόκου...

Στ.: Ελεήμον, ελέησόν με... Ήχος πλ. β . Όλην αποθέμενοι

Κόσμου Πλάστην, Άχραντε, εν ση γαστρί συλλαβούσα, των Αγγέλων τάγματα, δόξη υπερβέβηκας δικαιότατα: όθεν αναδέδειξαι, των πιστών Παρθένε, καταφύγιον εν θλίψεσιν, αναθεμένων σοι, πάσαν της ζωής αυτών μέριμναν. Έγνωμεν γαρ οι δούλοι σου, ότι υπακούει σου Κύριος: όθεν Προστασία, υπάρχουσα σων τέκνων Φοβερά, ημάς αεί περιφύλαττε, μητρική αγάπη σου.

Ουδείς προστρέχων επί σοι, κατησχυμμένος από σου εκπορεύεται, ω Φοβερά Προστασία, αλλ' αιτείται την χάριν, και λαμβάνει το δώρημα, προς το συμφέρον της αιτήσεως.

Μεταβολή των θλιβομένων, απαλλαγή των ασθενούντων υπάρχουσα, Φοβερά Προστασία, σώζε πόλιν και λαόν, των πολεμουμένων η ειρήνη, των χειμαζόμενων η γαλήνη, η μόνη σωτηρία των πιστών.

Σώσον ο Θεός τον λαόν σου. κ.λ.π.

Ωδή ζ . Παίδες εβραίων.

Ρύσαι τα τέκνα σου Παρθένε, πάσης θλίψεως και συμφοράς του βίου, ευλογούσα αεί, χειρών ημών τα έργα, και δαψιλώς παρέχουσα, Φοβεράν σου Προστασίαν.

Άνοιξον πύλας Βασιλείας, Παναμώμητε, τοις πόθω προσκυνούσιν, ιεράν σου Μορφήν, και αιτουμένων λύσιν, του άγχους περιστάσεων, και ιάσεις ασθενείας.

Πρόφθασον τους απηλπισμένους, και μη έχοντας ελπίδα Θεοτόκε: συ γαρ ει αληθώς, ελπίς των κλονουμένων, ων τας ψυχάς ανόρθωσον, Φοβερά σου Προστασία.

Ράνον σην χάριν ουρανόθεν, και εκδίωξον τα νέφη αθυμίας, α εχθρός συνωθεί, ψυχαίς των σε υμνούντων, και γινωσκόντων Πάναγνε, Φοβεράν σε Προστασίαν.

Ωδή η´. Τον εν όρει.

Όταν έλθη, ημίν η σκαιωρία, τότε φάνηθι, προστάτις Παναγία, και φωτί μητρικής, αγάπης σου το σκότος, ταχέως αποδίωξον, αντεισάγουσα την χάριν.

Σκεύη πάντας, ανάδειξον Παρθένε, θείας Χάριτος, τους όσοι προσκυνούσι, την σεπτήν σου Μορφήν, και εξαιτούνται λύσιν, παθών ψυχής και σώματος, Φοβερά σου Προστασία.

Τέκνα πάντες, εσμέν σου Θεοτόκε, ει και πάντοτε, ου πράττομεν Υιού σου, εντολάς σωστικάς, αλλά την σην εικόνα, έχομεν καταφύγιον, και εντρύφημα καρδίας.

Άλλη Μήτερ, τοιαύτη Προστασία, τοις τιμώσί σε, ουκ ην ουκέτι έσται: τον Θεόν γαρ παντός, αφράστως τετοκυία, είληφας χάριν άμετρον, και αήττητον πρεσβείαν.

Ωδή θ´. Εξέστη επί τούτω.

Αγίασον τα σώματα και ψυχάς, Φοβερά Προστασία των τέκνων σου των ταπεινών, των ασπαζομένων Μορφήν την σην, και ταύτα μεταποίησον, εις Αγίου Πνεύματος ιερά: εν ώρα δε εσχάτη, σύναψον τω Νυμφίω, αδιαρρήκτως Παναμώμητε.

Στομάτων ουκ αρκούσιν αίνοι πτωχοί, εξειπείν ορμαθόν θαυμασίων σου και αρετών, πλήθος αριθμήσαι υπερφυών, δι ὧν κατακεκόσμησαι, παρά του Δεσπότου Κόρη Σεμνή, αις στόλισον σα τέκνα, εις δόξαν του Κυρίου, και καταισχύνην πολεμήτορος.

Ιάματα παρέχεις παντοδαπά, Φοβερά Προστασία τοις πάσχουσιν και εκ ψυχής, την χαριτοπάροχον και φαιδράν, εικόνα προσκυνούσί σου, ην ώσπερ παλλάδιον ιερόν, κατέχοντες τιμώμεν, τον σε υπερβαλλόντως, Θεοκυήτορ μεγαλύναντα.

Αγάπης φόβον δίδου ημίν Αγνή, ψυχικών όπως φύγωμεν πτώσεων τας ατραπούς, και προσκολληθώμεν του σου Υιού, τω παμποθήτω άρματι, και της βασιλείας των ουρανών, μετασχώμεν εν τέλει, μετά Αγίων Πάντων, ων συ χοράρχις πέλεις Δέσποινα.

Άξιόν εστι... και τα Μεγαλυνάρια

Προστασία κέκληται Φοβερά, Άχραντε Παρθένε, η εικών σου η ιερά, των εχθρών τα πλήθη, φοβίζουσα πιστών δε, πληρούσα ευφροσύνης, καρδίας Πάναγνε.

Φόβον του Υιού σου ένθες ημίν, τον σωτηριώδη, εκδιώκουσα των ψυχών, πάντα άλλον φόβον, όπως πιστώς τιμώμεν, εικόνα σου αγίαν, Παρθένε Δέσποινα.

Πάσαι των Αγγέλων αι στρατιαί...

Τρισάγιον κλπ.

Εις την απόλυσιν. Στιχηρά προσόμοια. Ήχος β´. Ότε εκ του ξύλου σε.

Ότε παραστώμεν τω Κριτή, όπως αποδώσωμεν λόγον, των πεπραγμένων ημίν, τότε ρύσαι άπαντας, φόβου κολάσεως, Παναμώμητε Δέσποινα, σεπταίς σου πρεσβείαις, και ημών προστάτευσον καθικετεύουσα, Ον εν ταις σεπταίς σου αγκάλαις, μητρικώς εβάστασας ότι, Φοβερά Προστάτις πέλεις δούλων σου.

Δέσποινα πρόσδεξαι...

Την πάσαν ελπίδα μου…

Δι ευχών.

Στίχοι

Φάνηθι αεί Φοβερά Προστασία,

Μήτερ, σην εμφέρειαν ασπαζομένοις.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2009/07/blog-post\_4201.html